
СТОЛИЧНА ОБЩИНА
РАЙОН „СЛАТИНА”


1574, гр. София, бул. „Шипченски проход“ № 67 тел. (02)870 55 32; факс (02)870 11 73
http://so-slatina.org; е-mail: info@so-slatina.org

О Б Я В Л Е Н И Е

Столична община – район „Слатина”

на основание чл.10а от Закона за държавния служител /ЗДСл/, във връзка с чл.13, ал. 1 и чл. 14 от Наредбата за провеждане на конкурсите за държавни служители /НПКДС/ и Заповед № РД – 09 –35/16.01.2015 г. на кмета на СО – район „Слатина”

ОБЯВЯВА КОНКУРС
за длъжността „Началник на отдел”
в отдел „Правно-нормативно обслужване и регистрация и контрол на търговската дейност”  

Минимални и специфични изисквания за заемане на длъжността:
образование – висше, степен „магистър”; област на висшето образование – Право; минимален ранг за заемане на длъжността – ІІІ младши; трудов стаж – минимум 4 (четири) години по специалността; вид правоотношение – служебно;
Допълнителни умения и квалификации, носещи предимство на кандидатите:
Познания в областта на местното самоуправление и местната администрация; да познава всички нормативни документи, закони, постановления, наредби, правилници и др., отнасящи се до работата на районната администрация, компютърна грамотност. 
Конкурсът ще се проведе чрез решаване на тест и интервю.
Необходими документи, които следва да се представят от кандидатите за участие в конкурса: 
Заявление за участие в конкурса /Приложение № 2 към чл. 17, ал. 1 от НПКДС; декларация по чл. 17, ал. 2, т. 1 от НПКДС; автобиография, копие от документи за придобита образователно – квалификационна степен, допълнителни квалификации, удостоверение за юридическа правоспособност,  копие от документи, удостоверяващи продължителността на професионалния опит (трудова книжка, служебна книжка);    
Кратко описание на длъжността по длъжностна характеристика: 
Организира, ръководи и контролира цялостната дейност на отдела, следи за срочното изпълнение на служебните задължения от служителите в отдела, съблюдава спазването на законодателството при осъществяване на дейностите на районната администрация и представляването й пред органите на съдебната власт и други държавни и обществени органи, както и пред физически и юридически лица. В случай на необходимост извършва процесуално представителство.
Документите за участие в конкурса следва да бъдат представени в район „Слатина”,  гр. София, бул. ”Шипченски проход” № 67 в 14-дневен срок от датата на публикуване на обявата до 17.00 часа на последния ден от срока, лично от кандидатите или от упълномощен техен представител.
Списъците и всички съобщения във връзка с конкурса ще се обявят на информационното табло в сградата на СО - район “Слатина”.


АНТОАНЕТА АПОСТОЛОВА
КМЕТ НА РАЙОН „СЛАТИНА”

